CELEX: 62013CA0362
Language: fi
Date: 2014-07-03 00:00:00
Title: Yhdistetyt asiat C-362/13, C-363/13 ja C-407/13: Unionin tuomioistuimen tuomio (kolmas jaosto) 3.7.2014 (Corte suprema di cassazionen (Italia) esittämät ennakkoratkaisupyynnöt) – Maurizio Fiamingo (C-362/13), Leonardo Zappalà (C-363/13) ja Francesco Rotondo ym. (C-407/13) v. Rete Ferroviaria Italiana SpA (Ennakkoratkaisupyyntö — Sosiaalipolitiikka — Direktiivi 1999/70/EY — EAY:n, UNICE:n ja CEEP:n tekemä määräaikaista työtä koskeva puitesopimus — Merenkulkuala — Autolautat, jotka liikennöivät kahden samassa jäsenvaltiossa sijaitsevan sataman välillä — Perättäiset määräaikaiset työsopimukset — 3 lausekkeen 1 kohta — Käsite ”määräaikainen työsopimus”  — 5 lausekkeen 1 kohta — Toimenpiteet, joilla pyritään estämään määräaikaisten sopimusten väärinkäyttö — Seuraamukset — Muuttaminen toistaiseksi voimassa olevaksi työsuhteeksi — Edellytykset)

1.9.2014   
            
            
               FI
            
            
               Euroopan unionin virallinen lehti
            
            
               C 292/9
            
         Unionin tuomioistuimen tuomio (kolmas jaosto) 3.7.2014 (Corte suprema di cassazionen (Italia) esittämät ennakkoratkaisupyynnöt) – Maurizio Fiamingo (C-362/13), Leonardo Zappalà (C-363/13) ja Francesco Rotondo ym. (C-407/13) v. Rete Ferroviaria Italiana SpA
   (Yhdistetyt asiat C-362/13, C-363/13 ja C-407/13) (1)
   
   ((Ennakkoratkaisupyyntö - Sosiaalipolitiikka - Direktiivi 1999/70/EY - EAY:n, UNICE:n ja CEEP:n tekemä määräaikaista työtä koskeva puitesopimus - Merenkulkuala - Autolautat, jotka liikennöivät kahden samassa jäsenvaltiossa sijaitsevan sataman välillä - Perättäiset määräaikaiset työsopimukset - 3 lausekkeen 1 kohta - Käsite ”määräaikainen työsopimus” - 5 lausekkeen 1 kohta - Toimenpiteet, joilla pyritään estämään määräaikaisten sopimusten väärinkäyttö - Seuraamukset - Muuttaminen toistaiseksi voimassa olevaksi työsuhteeksi - Edellytykset))
   2014/C 292/11
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Corte suprema di cassazione
   
      Pääasioiden asianosaiset
   
   
      Valittajat: Maurizio Fiamingo (C-362/13), Leonardo Zappalà (C-363/13) ja Francesco Rotondo ym. (C-407/13)
   
      Vastapuoli: Rete Ferroviaria Italiana SpA
   
      Tuomiolauselma
   
   
               1)
            
            
               Määräaikaista työtä koskevaa puitesopimusta, joka on tehty 18.3.1999 ja joka on Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteenä, on tulkittava siten, että sitä sovelletaan pääasioiden valittajien kaltaisiin työntekijöihin, jotka työskentelevät määräaikaisin työsopimuksin merimiehinä autolautoilla, jotka liikennöivät meriteitse kahden samassa jäsenvaltiossa sijaitsevan sataman välillä.
            
         
               2)
            
            
               Määräaikaista työtä koskevan puitesopimuksen määräyksiä on tulkittava siten, että ne eivät ole esteenä pääasioissa kyseessä olevan kaltaiselle kansalliselle lainsäädännölle, jossa säädetään, että määräaikaisissa työsopimuksissa on ilmoitettava niiden kesto muttei niiden päättymisajankohtaa.
            
         
               3)
            
            
               Määräaikaista työtä koskevan puitesopimuksen 5 lauseketta on tulkittava siten, että se ei ole lähtökohtaisesti esteenä pääasioissa kyseessä olevan kaltaiselle kansalliselle lainsäädännölle, jossa säädetään, että määräaikaiset työsopimukset muutetaan toistaiseksi voimassa olevaksi työsuhteeksi ainoastaan siinä tapauksessa, että kyseinen työntekijä on ollut tällaisten sopimusten nojalla keskeytyksettä saman työnantajan palveluksessa yli vuoden ajan, ja että työsuhdetta on pidettävä keskeytymättömänä, kun määräaikaisten työsopimusten välinen ajanjakso on enintään 60 päivää. Ennakkoratkaisua pyytäneen tuomioistuimen on kuitenkin tarkastettava, että kyseisen lainsäädännön soveltamisedellytykset ja tosiasiallinen täytäntöönpano merkitsevät sitä, että tämä lainsäädäntö muodostaa riittävän toimenpiteen sen estämiseksi ja seuraamusten määräämiseksi siitä, että perättäisiä määräaikaisia työsopimuksia tai -suhteita käytetään väärin.
            
         
      (1)  EUVL C 260, 7.9.2013
   
   
      EUVL C 313, 26.10.2013.